Val de Gurriana s'asocia dende siempre a o movimiento scout u escultismo de Zaragoza. O pinar, as inclusas y as espelungas que bi heba en ista zona d'o mont de Torrero (y que hue son espaldatas) estioron mientres os primers anyos d'o sieglo XX o scenario d'as actividatz d'o grupo d'Exploradors d'Espanya, os primers scouts que s'establioron en o país. En l'anyo 1931 o Concello de Zaragoza concede a iste grupo l'uso d'una parcena en Val de Gurriana. Por istas envueltas yera dificil marchar luent ta fera ctividatz a l'aire libre, asinas que o grupo aproveitaba os monts de Torrero que yeran bien amán.